Il-Kummissjoni Ewropea - Stqarrija għall-Istampa Films appoġġati mill-MEDIA jmorru tajjeb fl-Oscars Ewropej Brussell, l-4 ta' Diċembru 2011 – Sitt films appoġġati mill-programm għaċ-ċinema MEDIA tal-Unjoni Ewropea kienu fost dawk onorati fil-Premjazzjoni tal-Films Ewropej f'Berlin fit-3 ta' Diċembru. Melancholia irċieva l-premju għall-aqwa film Ewropew. Fil-kategoriji tal-premijiet ewlenin l-oħrajn, Susanne Bier tħabbret bħala l-aħjar Direttriċi Ewropea, Colin Firth bħala l-aħjar Attur Ewropew, u Tilda Swinton bħala l-aħjar Attriċi Ewropea. Barra minn hekk, The King's Speech irċieva l-Premju tal-Għażla tal-Poplu għall-Aqwa Film Ewropew u Stephen Frears kien onorat bil-premju tal-Akkademja tal-Film Ewropew għall-karriera. Jean-Pierre u Luc Dardenne ġabru l-Premju tal-Awtur tal-Iskript Ewropew. Androulla Vassiliou, il-Kummissarju Ewropew għall-Edukazzjoni, il-Kultura, il-Multilingwiżmu u ż-Żgħażagħ qalet: “Hu ta' pjaċir għalija li 10 mit-12-il premju tal-films Ewropej intrebħu minn films appoġġati mill-MEDIA. L-awguri minn qalbi lir-rebbieħa kollha li jepitomizzaw kull ma hu l-aħjar fl-Ewropa kreattiva tagħna. Sbatax mill-24 film innominat għall-premijiet irċevew appoġġ li jammonta għal aktar minn EUR 7.5 miljuni mill-programm MEDIA għall-produzjzoni u d-distribuzzjoni. B'mod ġenerali, il-programm MEDIA qed jikkontribwixxi EUR 755 miljun lill-industrija tal-films u awdjoviżiva fil-perjodu 2007-2013 b'fokus fuq it-titjib tad-distribuzzjoni u t-tisħiħ tal-kompetittività. Il-ġimgħa li għaddiet, il-Kummissjoni Ewropea ppreżentat il-proposta baġitarja tagħha għall-2014-2020 li tipproponi EUR 900 miljun bħala appoġġ lis-settur awdjoviżiv u taċ-ċinema bħala parti mill-programm il-ġdid tal-Kummissjoni "Ewropa Kreattiva" (ara IP/11/1399). Il-Premjazzjoni tal-Films Ewropej hija organizzati mill-Akkademja tal-Film Ewropew. Il-lista sħiħa tal-films appoġġati mill-MEDIA fil-Premjazzjoni tal-Films Ewropej tinsab fl-anness. Għal aktar informazzjoni: Dwar il-programm MEDIA tal-UE: http://ec.europa.eu/media Dwar il-Premjazzjoni tal-Films Ewropej: http://www.europeanfilmacademy.org/the-european-film-awards/ Anness Films appoġġati mill-MEDIA fil-Premjazzjoni tal-Films Ewropej 2011 L-AQWA FILM EWROPEW LE GAMIN AU VELO (The Kid with a Bike), dirett minn Jean-Pierre u Luc Dardenne (il-pajjiżi ta' produzzjoni: Il-Belġju/Franza/l-Italja) HÆVNEN (In a Better World), Susanne Bier (id-Danimarka) THE KING'S SPEECH, Tom Hooper (ir-Renju Unit) LE HAVRE, Aki Kaurismäki (il-Finlandja/Franza/il-Ġermanja) MELANCHOLIA, Lars von Trier (id-Danimarka/l-Iżvezja/Franza/il-Ġermanja) ID-DIRETTUR EWROPEW Susanne Bier GĦAL HÆVNEN (In a Better World) Jean-Pierre u Luc Dardenne għal LE GAMIN AU VELO Aki Kaurismäki għal LE HAVRE Béla Tarr għal A TORINOI LO (The Turin Horse) Lars von Trier għal MELANCHOLIA L-ATTRIĊI EWROPEA Kirsten Dunst f'MELANCHOLIA Cécile de France f'LE GAMIN AU VELO (The Kid with a Bike) Charlotte Gainsbourg f'MELANCHOLIA Tilda Swinton f'WE NEED TO TALK ABOUT KEVIN L-ATTUR EWROPEW 2011 Colin Firth f'THE KING'S SPEECH Mikael Persbrandt f'HÆVNEN (In a Better World) Michel Piccoli f'HABEMUS PAPAM André Wilms f'LE HAVRE L-ISCREENWRITER EWROPEW Jean-Pierre u Luc Dardenne għal LE GAMIN AU VELO Anders Thomas Jensen għal HÆVNEN (In a Better World) Aki Kaurismäki għal LE HAVRE Lars von Trier għal MELANCHOLIA IL-PREMJU ĊINEMATOGRAFU EWROPEW CARLO DI PALMA Manuel Alberto Claro għal MELANCHOLIA Fred Kelemen għal A TORINOI LO (The Turin Horse) Adam Sikora għal ESSENTIAL KILLING L-EDITUR EWROPEW Tariq Anwar għal THE KING'S SPEECH Mathilde Bonnefoy għal DREI (Three) Molly Malene Stensgaard għal MELANCHOLIA ID-DISINJATUR TAL-PRODUZZJONI EWROPEW Paola Bizzarri għal HABEMUS PAPAM Antxón Gómez għal LA PIEL QUE HABITO (The Skin I Live in) Jette Lehmann għal MELANCHOLIA IL-KOMPOŻITUR EWROPEW Alexandre Desplat għal THE KING'S SPEECH Alberto Iglesias għal LA PIEL QUE HABITO (The Skin I Live in) Mihály Vig għal A TORINOI LO (The Turin Horse) L-ISKOPERTA EWROPEA TAL-2011 - Prix FIPRESCI MICHAEL, l-Awstrija ta' Markus Schleinzer SMUKKE MENESKER (Nothing's All Bad), ta' Mikkel Munch-Fals TILVA ROŠ, is-Serbja ta' Nikola Ležaić ID-DOKUMENTARJU TAL-AKKADEMJA TAL-FILM EWROPEW 2011 - Prix ARTE PINA, il-Ġermanja ta' Wim Wenders IL-FILM ANIMAT TAL-AKKADEMJA TAL-FILM EWROPEW 2011 LE CHAT DU RABBIN (The Rabbi's Cat), Franza dirett minn Antoine Delesvaux u Joann Sfar CHICO & RITA, Spanja/Isle of Man ta' Tono Errando, Javier Mariscal u Fernando Trueba UNE VIE DE CHAT (A Cat in Paris), Franza/il-Belgju ta' Jean-Loup Felicioli u Alain Gagnol Kuntatti : Dennis Abbott (+32 2 295 92 58) Dina Avraam (+32 2 295 96 67)